શહીદ ગુરૂસેવક સિંહ સૌથી પહેલા આતંકવાદીઓની સામે જજુમ્યા. જ્યારે ગુરૂસેવક શહિદ થઇ ગયા તો શૈલભ અને કટાલની ટીમે આતંકવાદીઓ સામે મોરચો માંડ્યો. શૈલભને આતંકવાદીઓએ છોડેલી ગોળીઓ પૈકી કુલ 6 ગોળીઓ વાગી. જો કે 6 ગોળીઓ વાગી હોવા છતા તેનાં પગ અટક્યા નહોતા. તે લડતો જ રહ્યો. શૈલભનાં પેટમાંથી સતત લોહી વહી રહ્યું હતું. જો કે તેને જાણે કાંઇ જ થયું ન હોય તેવી બહાદુરીથી તે આતંકવાદીઓનો સામનો કરી રહ્યો હતો. તેણે પોતાની પોસ્ટ ન છોડી અને પોતાનાં સાથી કટાલની સાથે એક કલાક સુધી આતંકવાદીઓનો સામનો કરતા રહ્યા.